MUNICIPIUL TIMIŞOARA  
DIRECŢIA CLĂDIRI, TERENURI şi DOTĂRI DIVERSE I EST
BIROUL CLĂDIRI-TERENURI I EST                                                        
Nr. SC2018-5328 din 29.10.2018	
  
			                          EXPUNERE de MOTIVE,
                    PRIVIND OPORTUNITATEA PROIECTULUI DE HOTĂRÂRE

       privind aprobarea dobândirii de către Municipiul Timişoara, a terenului ce face obiectul   renunţării la dreptul de proprietate de către SC VALERAM SRL

Prin adresa nr.CT2018-5328 din 24.10.2018, înregistrată la Primăria Municipiului Timişoara, de către SC VALERAM SRL, reprezentată legal prin asociat, RAŢIU MIRCEA-VALENTIN, ne înştiinţează că, renunţă la dreptul de proprietate asupra imobilului-teren situat în Timişoara, înscris în C.F. nr.446722-Timişoara, cu nr. cadastral  446722,  în suprafaţă de 345 m.p.,  reprezentând teren intravilan pentru drum ; 
Prin, “Declaraţia de renunţare la dreptul de proprietate” autentificată sub nr. 6990 din 04.10.2018, la Uniunea Naţională a Notarilor Publici, de către Notar Public, ROMÂNU REMUS, proprietarul tabular al imobilului-teren menţionat mai sus, declară că, renunţă la dreptul de proprietate asupra acestuia, totodată declarând că, imobilul-teren, nu este grevat de sarcini sau servituţi ;
 În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială, înregistrată la biroul de cadastru şi publicitate imobiliară”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
	În conformitate cu prevederile art.562, alin.2 din Codul Civil, în Cartea Funciară nr.446722-Timişoara, cu nr. cadastral 446722, a fost notată Declaraţia autentificată sub nr. 6990 din 04.10.2018,  de renunţare la dreptul de proprietate, de către proprietarul tabular. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
Având în vedere cele menţionate mai sus, considerăm oportun, iniţierea unui proiect de hotărâre, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara, înscris în C.F. nr. 446722-Timişoara, cu nr. cadastral  446722, în suprafaţă de 345 m.p. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.

